# 10 skarpe om praktikanter og elever i ØS

Praktikanter (studerende, virksomhedspraktikanter) og elever er kun en kort periode i ØS – det er derfor vigtigt, at vi på meget kort tid kan sikre et udbytte for både ØS og praktikanten/eleven. Du får her 10 skarpe råd til at sikre gode forløb både for praktikanten/eleven og ØS.

1. Vær opmærksom på, at en praktikant ikke bare er gratis arbejdskraft – det kræver også noget af os. ØS skal derfor være bevidste om deres forventning til en praktikant og til udbyttet
2. Enheden og særligt praktikvejleder skal have lyst og tid til at have en praktikant eller elev. Og vi skal gøre os klart, hvad ØS’ forventning til praktikanten er. Og ikke mindst skal der afsættes tid til introduktion og sparring.
3. Hvis det er relevant: Brug materiale fra den skole, som praktikanten går på, når I skal planlægge praktikforløbet. Og sørg for, at praktikpapirerne er i orden.
4. Det er vigtigt, at der holdes samtale med praktikanten/eleven inden, der indgås (praktik)aftale. Både for at sikre, at der er ’kemi’ og for at afdække praktikantens motivation (se bilag 1 for inspiration til spørgsmål ved en samtale)
5. Der skal være en gensidig forventningsafstemning i forhold til opgaver. At være praktikant handler ikke kun om at løse fagligt udfordrende opgaver, men også om at indgå på en arbejdsplads med de elementer, som det må indbefatte. (Se bilag 2 for skema til forventningsafstemning)
6. Opgaverne skal være konkrete og fagligt relevante. De skal løbende tilpasses så det sikres, at praktikanten/eleven udvikler sig og får selvtillid. Det anbefales, at praktikanten/eleven er tilknyttet et team, hvor flere kan komme med opgaver, så deres læring bedst mulig understøttes.
7. Sørg for, at der er IT-oprettelse, arbejdsstation, skrivebord, stol mm. Klar. Der kan fås hjælp til dette i sekretariatet.
8. Praktikanten/eleven skal vide, at han/hun selv har en opgave ift. at være opsøgende og stille krav til opgaverne og udbytte af praktikken. Omvendt skal ØS sikre, at praktikanten får færdiggjort de opgaver, som han/hun har fået og ikke ’shopper rundt’.
9. Praktikanten/eleven introduceres både til den enkelte enhed, og til ØS generelt, så de får et indtryk af ØS som en samlet arbejdsplads. En del af introduktionen er at sikre, at praktikanten/eleven bliver taget med til frokost i starten
10. Der skal holdes en samtale ved afslutning af forløbet for at evaluere udbytte og sikring af videns opsamling i ØS

Bilag 1: Inspiration til spørgsmål ved en samtale

Bilag 2: Materiale til forventningsafstemning

Bilag 3: Inspiration til spørgsmål ved en afsluttende/evaluerende samtale

## Bilag 1: Forslag til samtale med mulige praktikanter i ØS

|  |
| --- |
| Praktikantens navn: |
| **Indledning af samtalen:**Præsenter dem, som er med til samtalenKort om disponering af snakken:* Kort om arbejdspladsen/ØS
* Derefter fokus på dig og din motivation og en forventningsafstemning – konkret om opgaver og rolle i praktikken
 |

|  |
| --- |
| INDLEDNING |
| * Har ansøgeren spørgsmål inden interviewet går i gang
* Lidt om ØS og enheden
 |  |
| FORVENTNINGER TIL PRAKTIK i AK |
| * Hvorfor har du søgt stillingen?
* Hvad er dine forventninger til stillingen?
 |  |
| DIT STUDIE OG EVT. DIT FRITIDSJOB |
| * Uddannelse, erhvervserfaring og faglig kompetence
* Kan du beskrive, hvad du har beskæftiget dig med frem til i dag? Og hvad du har været mest glad for?
* Kan du komme med et eksempel på noget, du er særligt stolt af at have lavet på dit studium?
* Hvilke opgaver kan du bedst lide at arbejde med?
* Hvilke opgaver kan du mindst lide at arbejde med?
* Hvad har du lært mest af?
 |  |
| LIDT OM DIG |
| * Hvad kan du bedst lide: at lave opgaver alene eller i en gruppe? Og hvorfor?
* Hvilke af dine personlige egenskaber er vigtige for dig at bruge i dit arbejde
* Hvad er vigtigt for dig i dit fremtidige arbejdsliv?
* Hvad laver du, når du ikke er på arbejde?
 |  |
| MOTIVATION FOR PRAKTIK I ØS |
| * Vi fortæller om rammen for at være praktikant i ØS
* Er der nogen læringsmål, vi skal være obs. på?
* Snak om opgaver – nogle er faste (en del af at være ansat i ØS) og andre er opgaver, hvor praktikanten er motiveret og lærer noget. Og som samtidig giver ØS et udbytte (se skema)
* Hvis ikke I indgår aftale med det samme: spørg om praktikanten fortsat er interesseret. Og: Fortæl om det videre forløb, og hvornår vi vender tilbage.
 |  |
| DINE SPØRGSMÅL |
| * Har du nogle bemærkninger, eller er der noget, du endnu ikke har fået svar på?
 |  |

## Bilag 2: Forventningsafstemning praktikforløb AK

### Ramme

* Du har en fast praktikvejleder
* Og er samtidig en del af team, som har mulighed for at give dig opgaver
* Løbende sparringsmøder
* Løbende tilpasning af opgaver både i omfang og kompleksitet
* En del af udbyttet ved at være i praktik handler også om, at være en del af en arbejdsplads. dette betyder, at der også ind imellem vil være ’lavpraktiske’ opgaver, som alle medarbejdere ind imellem varetage

### Arbejdsopgaver og funktioner ved starten

(tilpasses løbende i samarbejde med praktikvejleder)

|  |  |
| --- | --- |
|  |  |
|  |  |
|  |  |
|  |  |
|  | Deltagelse i forskellige mødefora i enheden/afdelingen  |
|  | Ad hoc opgaver: for eksempel mødebooking, mødeforplejning |

Underskrift og dato

|  |  |  |
| --- | --- | --- |
| Praktikvejleder  |  | Praktikant  |

## Bilag 3: Inspiration til spørgsmål ved en afsluttende/evaluerende samtale

|  |  |
| --- | --- |
| Hvordan oplevede du processen inden du kom i virksomhedspraktik? Var vi gode nok til at forventningsafstemme med dig? |  |
| Hvordan var din kontakt til praktikantvejlederen? Fik du tilstrækkelig feedback og efterkritik af dit arbejde? |  |
| Hvordan var den faglige og sociale kontakt til kollegerne? |  |
| I hvilken grad har du udviklet dig og lært noget nyt gennem hele praktikforløbet? |  |
| Udnyttede du selv de muligheder, som arbejdspladsen gav dig, godt nok? Evt. hvorfor ikke? |  |
| Noget du vil fremhæve som rigtig godt/mindre godt? |  |
| Har praktikken samlet set levet op til dine forventninger? Hvorfor/hvorfor ikke? |  |
| Og meget gerne gode råd til ØS ift. virksomhedspraktikanter fremover. |  |
| Har du selv andre kommentarer til dit praktikforløb? |  |